Doi români au plecat în Caraibe şi s-au întors acasă după 8 luni. Experiențele trăite "blocați în Paradis“.
Corina şi Valentin Nemeş nu s-au mai putut întoarce din Caraibe, din cauza pandemiei. Au revenit în România, după mai bine de 8 luni. Geografi de profesie au putut să îşi continue munca de la distanţă.
Pandemia ţi-a dat anul ăsta, concediul peste cap? Şi mie. Şi nu suntem singurii. Dar să ştii că pentru unii, a fost invers.Corina şi Valentin s-au bucurat de un sejur prelungit. Au plecat în Caraibe, la sfârşitul lui februarie. La scurt timp, aeroporturile s-au închis şi au rămas blocaţi pe insula Guadelupa.Valentin Nemeș, turist: "Informaţiile erau cum erau, nu ştiai cum o să decurgă lucrurile. Şi atunci am luat aşa o decizie, să rămânem.“Au luat insula la pas, iar când au vizitat tot, s-au mutat. Pe altă insulă. Tot din Caraibe. Şi tot aşa, până le-au văzut pe toate pe care nu le vizitaseră până anul ăsta. Apoi au ajuns în SUA, unde au străbătut fiecare stat.Valentin Nemeș – turist: "Am stat în hoteluri, moteluri, în cort. Pentru că noi am ales să călătorim în parcurile naţionale din Statele Unite.“Corina şi Valentin au făcut zeci de mii de kilometri. Între timp s-au reluat şi zborurile. Dar ei au mers mai departe. Timp de 8 luni.Corina Nemeș, turist: "Cel mai mult mi-a placut în Yellowstone. A fost ceva… deja mi se face pielea de gâscă, numai când mă gândesc din nou. Mi-a plăcut şi Alaska. A fost aşa, ceva ce ne-am dorit de mult timp.“Poate că tu nu vrei să mergi chiar în Alaska. Dar dacă te tentează o plajă din Caraibe, să ştii că poţi să mergi.Sunt o mulţime de insule care şi-au redeschis graniţele.Iată câteva condiții de călătorie: Costa Rica – un test PCR negativ, nu mai vechi de 48 de oreRepublica Dominicană – este obligatorie testarea la intrarea în ţarăAruba – este obligatorie carantina, pentru 10 zileJamaica – stare de urgenţăBahamas – la sosire, se efectuează un test rapid şi încă unul, după 4 zileCuba – turiştii sunt testaţi PCR, la intrarea în ţarăCuracao – este obligatorie carantina, pentru 10 zile.